钦定古今图书集成/明伦汇编/宫闱典/第119卷 > 《庾亮传论》同前
## 钦定古今图书集成/明伦汇编/宫闱典/第119卷 > 《庾亮传论》同前

史臣曰：“外戚之家，连耀椒掖；舅氏之族，同气兰闺。靡
不凭借宠私阶，缘险谒门，藏金穴地，使其骄，马控龙
媒，势成其逼。古者右贤左戚，用杜溺私之路；爱而知
恶，深慎满覆之灾。是以厚赠琼瑰，罕升津要。涂山在
夏，靡与卨稷同驱；姒氏居周，不预燕、齐等列。圣人虑
远，殊有旨哉！晋昵元规，参闻顾命，然其笔敷华藻，吻
纵涛波，方驾搢绅，足为翘楚。而智小谋大，昧经邦之
远图；才高识寡，阙安国之长筭。璿萼见诛，物议称其
拔本；牙尺垂训，帝念深于负芒。是使苏祖寻戈，宗祧
殆覆。已而猜嫌上宰，谋黜负图，向使郄鉴协从，必且
戎车犯顺，则与夫吕产、安杰，亦何以异哉！幸漏吞舟，
免沦昭宪，是庾宗之大福，非晋政之”不纲明矣。怿之
恣凶怀鸩加连率，再世之后，三阳仅存，馀殃所及，盖
其宜也。